*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*82. számú előterjesztés*

Bátaszék Város Önkormányzata Képviselő-testületének 2018. szeptember 26.-án,

16 órakor megtartandó ülésére

*A Településrendezési eszközök teljes körű felülvizsgálatához tervező kiválasztása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  PG Bizottság 2018.09.25. |

***Tisztelt Képviselő-testület!***

A 314/2012. (XI. 8.) Korm. rendelet a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről 45. § (1) pontja alapján a 2012. december 31-én hatályban lévő, valamint az OTÉK 2012. augusztus 6-án hatályos településrendezési követelményeinek és jelmagyarázatának figyelembevételével elkészített és elfogadott településrendezési eszköz 2019. december 31-ig alkalmazható. Így a településrendezési eszközök felülvizsgálatát meg kell kezdeni, mivel a teljes folyamat akár egy évet is igénybe vehet.

Az ajánlattételre szóló felhívás került kiküldésre három vállalkozónak, melynek tárgya:

Településrendezési eszköz teljes körű felülvizsgálatához szükséges dokumentumok elkészítése

A hatályos OTÉK településrendezési követelményeinek és jelmagyarázatának figyelembevételével elkészített és elfogadott településrendezési eszköz felülvizsgálata a 314/2012. Korm.rendelet szerint.

Az ajánlatkérési eljárásban 3 vállalkozónak került megküldésre az ajánlatkérő dokumentum:

1. ColoLine Terv Építészeti és Városfejlesztési Korlátolt Felelősségű Társaság

7100 Szekszárd, Zrínyi Miklós utca 15.

2. Kokas és Társa Tervező Korlátolt Felelősségű Társaság

7627 Pécs, Havi-hegyi út 66.

3. MERIDIÁN Mérnöki Iroda Korlátolt Felelősségű Társaság

7100 Szekszárd, Ybl M. u. 3.

Az ajánlattételi határidő lejártáig mind a három ajánlattevő ajánlatát benyújtotta. Az ajánlatok formai és tartalmi szempontok szerinti érékelését az 1.sz. melléklet tartalmazza.

Az ajánlattevők árajánlataikban az alábbi ellenszolgáltatásokat ajánlották meg.

1./ ColoLine Terv Építészeti és Városfejlesztési Kft . bruttó 7.874.000,-Ft

2./ MERIDIÁN Kft. bruttó 13.716.000,-Ft

3./ Kokas és Társa Tervező Kft. bruttó 6.096.000,-Ft

Legalacsonyabb ajánlati árat a Kokas és Társa Tervező Kft. adta bruttó 6.096.000,-Ft összeggel.

Fentiek alapján javasoljuk az alábbi határozati javaslatok elfogadását.

***H a t á r o z a t i j a v a s l a t :***

**A Településrendezési eszköz teljes körű felülvizsgálatához szükséges dokumentumok elkészítésére**

Bátaszék Város Önkormányzatának Képviselő-testülete;

1. a Településrendezési eszköz teljes körű felülvizsgálatához szükséges dokumentumok elkészítésével a legalacsonyabb ajánlati árat tevő Kokas és Társa Tervező Korlátolt Felelősségű Társaságot (7627 Pécs, Havi-hegyi út 66) bízza meg,
2. a feladat ellátásához szükséges bruttó 6.096.000.- Ft díj kifizetését az önkormányzat a 2019. évi költségvetése terhére biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő:* 2018. október 20.

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: Kokas és Társa Tervező Kft.

Bátaszéki KÖH városüz. iroda

Bátaszéki KÖH pénzügyi iroda

irattár